અફધાનિસ્તાનની રાજધાની કાબુલમાં આવેલી અમેરિકી યુનિવર્સિટીમાં આતંકી હુમલો કરવામાં આવ્યો છે. હાલ હુમલો કરનાર બે લોકોને સુરક્ષાકર્મીઓએ મારી નાખ્યા છે. કાબુલ પોલિસના વડાએ સીએનએનને માહિતી આપતા જણાવ્યું છે કે આ ધટનામાં સાત વિદ્યાર્થી, બે સિક્યોરીટી ગાર્ડ અને ત્રણ પોલીસ કર્મીઓની મોત થઇ છે. સાથે જ 35 વિદ્યાર્થી અને 9 પોલિસકર્મીઓ ઇજાગ્રસ્ત થયા છે. અને લગભગ 750 જેટલા સ્ટાફ અને વિદ્યાર્થીઓને બચાવવામાં આવ્યા છે.